
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Ομάδας Εργασίας με αντικείμενο την προώ¬ 
θηση της συνεργασίας της Ελλάδος με την Ευρω¬ 
παϊκή Επιτροπή για την Πρόληψη των Βασανιστη¬ 
ρίων και της Ανθρώπινης Ταπεινωτικής Μεταχείρι¬ 


σης (Ο.Ρ.Τ.) του Συμβουλίου της Ευρώπης. 1 

Συγκρότηση Ομάδας Εργασίας στο Υπουργείο 
Εξωτερικών. 2 


ΑΠΟΦΑΣΕΙ Σ 

(ΐ) 

Σύσταση Ομάδας Εργασίας με αντικείμενο την προώθη¬ 
ση της συνεργασίας της Ελλάδος με την Ευρωπαϊκή 
Επιτροπή για την Πρόληψη των Βασανιστηρίων καιτης 
Ανθρώπινης Ταπεινωτικής Μεταχείρισης (Ο.Ρ.Τ.) του 
Συμβουλίου της Ευρώπης. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. α) Την παρ. 5 του άρθρου 31 του Οργανισμού του 
Υπουργείου Εξωτερικών που κυρώθηκε με το άρθρο 
Πρώτο του Ν. 2594/1998 (ΦΕΚΑ'62), η οποία προστέθη¬ 
κε με το άρθρο 11 παρ. 2 του Ν. 2949/2001 «Προξενική 
διατίμηση και άλλες διατάξεις». 

β) Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚΑΊ37), όπως προστέθηκε μετο 
άρθρο 27 του Ν. 2081/1992 (ΦΕΚ. ΑΊ54) και αντικατα- 
στάθηκε από το άρθρο 1 παρ. 2α του Ν. 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών» (ΦΕΚ. Α' 38). 

γ) Την απόφαση του Πρωθυπουργού Υ914/31.10.2001 
«Καθορισμός αρμοδιοτήτων του Αναπληρωτή Υπουργού 
Εξωτερικών» Αναστάσιου Γιαννίτση (ΦΕΚ Β' 1484). 

2. Το γεγονός ότι καθίσταται απαραίτητη η σύσταση της 
εν λόγω Ομάδας Εργασίας για την αποτελεσματικότερη 
και ευχερέστερη συνεργασία τόσο μεταξύ των συναρμο- 
δίων Υπουργείων, όσο και μεταξύ της Επιτροπής Πρόλη¬ 
ψης των Βασανιστηρίων και της Ανθρώπινης Ταπεινωτι¬ 
κής Μεταχείρισης καιτης Ελλάδος. 


2. Το γεγονός ότι με την παρούσα απόφαση δενπροκα- 
λείται δαπάνη σε βάρος του κρατικού προϋπολογισμού. 

3. Τη γενικότερη υπηρεσιακή ανάγκη, αποφασίζει: 

1. Συγκροτείται Ομάδα Εργασίας στην Κεντρική Υπηρε¬ 
σία του Υπουργείου Εξωτερικών με την ακόλουθη σύνθε¬ 
ση: 

α) Διονύσιος Κουντουρέας, (ΣΠΑ'), Διευθύνωντη Δ3 Δι¬ 
εύθυνση Υπουργείου Εξωτερικών. 

β) Χρήστος Χριστόπουλος, Αντισυνταγματάρχης (ΠΖ), 
Διευθυντής του Α' Τμήματος της Διεύθυνσης Σχεδίασης 
Συστημάτων Ανθρωπίνου Δυναμικού και Νικόλαος Μα- 
κρής, Δικαστής Α', Εισαγγελέας του Στρατοδικείου Αθη¬ 
νών, Υπουργείο Εθνικής Άμυνας. 

γ) Καλλιόπη Μαυρατζώτου, Τμηματάρχης της Διεύθυν¬ 
σης Ψυχικής Υγείας, Υπουργείο Υγείας και Πρόνοιας. 

δ) Σεβαστή Παπαμητροπούλου, Διευθύντρια Σωφρονι¬ 
στικής Μεταχείρισης Ενηλίκων, Υπουργείο Δικαιοσύνης. 

ε) Παναγιώτης Γιαννούλας, Διευθυντήςτης Διεύθυνσης 
Αλλοδαπών, Υπουργείο Δημόσιας Τάξης. 

στ) Ιωάννης Πανόπουλος, Αντιπλοίαρχος Λ.Σ., Τμημα¬ 
τάρχης του Α' Τμήματος Διεύθυνσης Ασφαλείας, Υπουρ¬ 
γείο Εμπορικής Ναυτιλίας. 

2. Ως συντονιστής της Ομάδας Εργασίας ορίζεται ο εκ¬ 
πρόσωπος του Υπουργείου Εξωτερικών. 

3. Την οργανωτική υποστήριξη της Ομάδας Εργασίας 
αναλαμβάνει η Δ3 Διεύθυνση ΟΑΣΕ και Συμβουλίου της 
Ευρώπης του Υπουργείου Εξωτερικών. 

4. Το έργο της συγκεκριμένης Ομάδας συνίσταται στο 
να συμβάλλει στην καλύτερη συνεργασία Ελλάδος-Ευ- 
ρωπαϊκής Επιτροπής για την Πρόληψη των Βασανιστη¬ 
ρίων και της Απάνθρωπης Ταπεινωτικής Μεταχείρισης 
(Ο.Ρ.Τ.) και στον αποτελεσματικό συντονισμό των αρμο¬ 
δίων Ελληνικών Υπηρεσιών. Στο πλαίσιο αυτό, η Ομάδα 
Εργασίας: 

α) Επιμελείται του συντονισμού των εμπλεκομένων 
Υπουργείων Εξωτερικών, Εθνικής Άμυνας, Υγείας και 
Πρόνοιας, Δικαιοσύνης, Δημόσιας Τάξης, Εμπορικής 
Ναυτιλίας, έτσι ώστε να επιτυγχάνεται η έγκαιρη υποβο¬ 
λή και η πληρότητα των οφειλομένων από την χώρα μας 
Απαντήσεων ή Εκθέσεων στην Επιτροπή Ο.Ρ.Τ. 

β. Διαμορφώνει σε ενιαίο κείμενο και, εάν παραστεί ανά¬ 
γκη, αναμορφώνει φραστικά τις Απαντήσεις ή Εκθέσεις 
των κατά περίπτωση αρμοδίων Υπουργείων, ύστερα από 
ενημέρωσή τους. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γ) Εισηγείται στα αρμόδια Υπουργεία την κατά καιρούς 
δημοσιοποίηση των Εκθέσεων της Επιτροπής Ο.Ρ.Τ. και 
των Ελληνικών επ’ αυτών Απαντήσεων, σύμφωνα με την 
προβλεπόμενη διαδικασία της Επιτροπής Ο.Ρ.Τ.. 

δ) Ενημερώνεται από τα κατά περίπτωση αρμόδια 
Υπουργεία περί των μέτρων που ελήφθησαν σε συνέχεια 
των συστάσεων της Επιτροπής Ο.Ρ.Τ. 

ε) Επιβλέπει την προετοιμασία των περιοδικών ή εά όσο 
επισκέψεων της Επιτροπής Ο.Ρ.Τ. στην Ελλάδα. 

Αθήνα, 26 Φεβρουάριου 2002 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΞΩΤΕΡΙΚΩΝ 

ΑΝΑΣΤΑΣΙΟΣ ΓΙΑΝΝΙΤΣΗΣ 

-♦- 

Α.Σ. 143 (2) 

Συγκρότηση Ομάδας Εργασίας στο Υπουργείο 
Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. α) Το άρθρο 16παρ. 5. του Ν. 1558/1985 «Κυβέρνηση 
και κυβερνητικά όργανα» (ΦΕΚ Α' 137). 

β) Την παρ. 5 του άρθρου 31 του Οργανισμού του 
Υπουργείου Εξωτερικών που κυρώθηκε με το άρθρο 
πρώτο του Ν. 2594/1998 (ΦΕΚ Α' 62), η οποία προσετέθη 
με το άρθρο 11 παρ. 2του Ν. 2949/2001, «Προξενική δια¬ 
τίμηση και άλλες διατάξεις» (ΦΕΚ Α' 243). 

γ) Την κοινή απόφαση του Πρωθυπουργού και του 
Υπουργού Εξωτερικών ΑΣ 1246/31.10.2001 «Καθορισμός 
αρμοδιοτήτων Υφυπουργού Εξωτερικών Ιωάννη Μα- 
γκριώτη» (ΦΕΚ Β'). 

2. α) Την ανάγκη προώθησης του διαλόγου μεταξύ των 
οργάνωντης Ευρωπαϊκής Ένωσης, των κυβερνήσεων και 
των κοινοβουλίων των κρατών μελών της Ευρωπαϊκής 
Ένωσης και των ενώσεων των αποδήμων ευρωπαίων πο¬ 
λιτών. 

β) Την ανάγκη ανάπτυξης προβληματισμού σχετικά με 
την ουσιαστικοποίηση της έννοιας του Ευρωπαίου Πολί¬ 
τη ενόψει της νέας Διακυβερνητικής διάσκεψης και της 
Ευρωπαϊκής Συνέλευσης. 

γ) Την ανάγκη διαμόρφωσης πολιτικών για την ομαλή 
προσαρμογή της διασποράς στις σύγχρονες απαιτήσεις 
του υπό διαμόρφωση ευρωπαϊκού κοινωνικού χώρου. 

3. Το γεγονός ότι από την παρούσα απόφαση δεν προ- 
καλείται δαπάνη σε βάρος του προϋπολογισμού, αποφα¬ 
σίζουμε: 

Α. Συγκροτούμε Ομάδα Εργασίας αποτελούμενη από 
τους: 


1. Δημήτριο Δόλλη, Γ ενικό Γ ραμματέα Αποδήμου Ελλη¬ 
νισμού. 

2. Δημήτριο Κοντουμά, Πληρεξούσιο Υπουργό Α’, Γ’Γ ε¬ 
νικό Διευθυντή. 

3. Νικόλαο Βαμβουνάκη, Πληρεξούσιο Υπουργό Β’. 

4. Κωνσταντίνο Κολιού-Πετρακάκου, Σύμβουλο Πρε¬ 
σβεία Α’. 

5. Νικόλαο Κοτροκόη, Σύμβουλο Πρεσβείας Β’. 

6. Ναταλία - Μαρία Καραγεώργου, Σύμβουλο Πρεσβεί¬ 
ας Β’. 

7. Ναταλία Κοκκώνη, Εμπειρογνώμονα Α’. 

8. Στυλιανή Μπεζιρτζόγλου Σύμβουλο Πρεσβείας Β’. 

9. Ευανθία Παπαδάτου, Διευθύντρια Γενικής Γραμμα¬ 
τείας Αποδήμου Ελληνισμού. 

10. Σοφία Αμοριανού, Δ.Ν., Δικηγόρο, Ειδικό Σύμβουλο 
Αναπληρωτή Υπουργού Εξωτερικών. 

11. Γιώργο Τράντα, Δ.Ν. Δικηγόρος, Ειδικό Σύμβουλο 
ΓΓΔΟ. 

12. Νικόλαο Σαπουντζή, Ακόλουθο Πρεσβείας. 

Ως συντονιστή της Ομάδας Εργασίας ορίζουμε τον Δη- 
μήτριο Δόλλη, με αναπληρωτή το Δημήτριο Κοντουμά. Τα 
μέλη της Ομάδας Εργασίας τα οποία είναι τοποθετημένα 
στη εξωτερική υπηρεσία θα συμμετέχουν στις εργασίες 
της όποτε βρίσκονται στην κεντρική υπηρεσία για υπηρε¬ 
σιακούς λόγους ή όποτε κρίνεται αναγκαία η παρουσία 
τους. 

Την τήρηση των πρακτικών θα αναλάβει υπάλληλος του 
κλάδου ΔΛΓΥ ή του κλάδου ΔΓ που θα ορισθεί από την 
ΣΤ 1 Διεύθυνση Προσωπικού υπό την επίβλεψη του Νικο¬ 
λάου Σαπουντζή. 

Β. Η Ομάδα Εργασίας αναλαμβάνει τον σχεδίασμά και 
την προετοιμασία των ελληνικών προτάσεων για τους 
αποδήμους ενόψει της Ευρωπαϊκής Συνέλευσης και της 
νέας Διακυβερνητικής Διάσκεψης, με ιδιαίτερη έμφαση 
στην μελέτη των δυνατοτήτων διεύρυνσης των δικαιωμά¬ 
των του Ευρωπαίου Πολίτη, διαμόρφωσης κοινής ευρω¬ 
παϊκής πολιτικής για τους αποδήμους καθώς και συντονι¬ 
σμού των πολιτικών των κρατών μελών της Ευρωπαϊκής 
Ένωσης για τους αποδήμους. Για το σκοπό αυτό η Ομά¬ 
δα Εργασίας συνεργάζεται με τις αρμόδιες Διευθύνσεις 
και τις αρχές της Εξωτερικής Υπηρεσίας του Υπουργείου 
Εξωτερικών και την Γενική Γραμματεία Αποδήμου Ελλη¬ 
νισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαρτίου 2002 

Ο ΥΦΥΠΟΥΡΓΟΣ 

ΙΩΑΝΝΗΣ ΜΑΓΚΡΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






